CELEX: C2004/300/63
Language: fi
Date: 2004-12-04 00:00:00
Title: Asia C-431/04: Bundesgerichtshofin 29.6.2004 tekemällään päätöksellä esittämä ennakkoratkaisupyyntö asiassa Massachusetts Institute of Technology

4.12.2004   
            
            
               FI
            
            
               Euroopan unionin virallinen lehti
            
            
               C 300/33
            
         Bundesgerichtshofin 29.6.2004 tekemällään päätöksellä esittämä ennakkoratkaisupyyntö asiassa Massachusetts Institute of Technology
   (Asia C-431/04)
   (2004/C 300/63)
   Bundesgerichtshof on pyytänyt 29.6.2004 tekemällään päätöksellä, joka on saapunut yhteisöjen tuomioistuimeen 7.10.2004, Euroopan yhteisöjen tuomioistuimelta ennakkoratkaisua asiassa Massachusetts Institute of Technology seuraaviin kysymyksiin:
   
               1.
            
            
               Edellytetäänkö lääkkeiden lisäsuojatodistuksen aikaansaamisesta 18.6.1992 annetun neuvoston asetuksen (ETY) N:o 1768/92 (1) 1 artiklan b alakohdassa käytetyllä käsitteellä ”lääkkeen vaikuttavien aineiden yhdistelmä”, että kukin ainesosa, joista yhdistelmä muodostuu, on lääkkeellisen vaikutuksen omaava vaikuttava aine?
            
         
               2.
            
            
               Onko myös silloin kyseessä ”lääkkeen vaikuttavien aineiden yhdistelmä”, kun kahdesta ainesosasta muodostuvassa aineiden yhdistelmässä yksi ainesosa on tunnettu lääkkeellisesti vaikuttava aine tiettyä käyttötarkoitusta varten, ja toinen ainesosa puolestaan mahdollistaa lääkemuodon, joka saa aikaan, että tämän käyttötarkoituksen osalta lääkkeen teho muuttuu (in-vivo-implantaatti, josta vaikuttavaa ainetta vapautuu kontrolloidusti toksisten vaikutusten välttämiseksi)?
            
         
      (1)  EYVL L 182, 2.7.1992, s. 1.